תיירי דובאי

תיירי דובאי (בצרפתית: Thierry Doubaï, ידוע גם בשם מוסא דובאי טאפה; נולד ב-1 ביולי 1988) הוא כדורגלן מחוף השנהב המשחק בעמדת הקשר.

קריירה

יאנג בויז
 בשנת 2005, דובאי החל את הקריירה המקצועית שלו בגיל 17 כאשר שיחק בקבוצת אתלטיק אדג'מי מעיר הולדתו. ב-22 באוגוסט 2007, מועדון הכדורגל יאנג בויז ברן מליגת העל השווייצרית החתים דובאי לאחר שנתיים באדג'מי. בשנת 2008, דובאי בן ה-21 נפצע ולא יכל לשחק מספר חודשים. באמצע 2009, הוא חזר להתאמן עם הקבוצה. הוא עבר פרק זמן של 4 שנים במדי יאנג בויז וסיים עם 77 הופעות ושני שערים.

אודינזה
ב-2 ביולי 2011, חתם דובאי על חוזה של חמש שנים עם הקבוצה האיטלקית אודינזה מהסרייה א'.

סושו
ב-17 בינואר 2012, שישה חודשים לאחר שחתם באודינזה, הוא הושאל למועדון הצרפתי סושו עד לסוף העונה. בסיום העונה, סושו החליטה להפוך את ההשאלה למעבר קבוע והחתימה את דובאי על חוזה של ארבע שנים. לאחר עונה נוספת בסושו, עבר דובאי למועדון הכדורגל השווייצרי לוצרן לעונה אחת.

בני יהודה
ב-17 באוגוסט 2015, חתם דובאי בבני יהודה תל אביב. ב-22 באוגוסט, במשחק הבכורה שלו במדי בני יהודה כבש דובאי שער בניצחון החוץ 3-0 על מכבי חיפה. בהמשך העונה דובאי איבד את מקומו בהרכב ומיעט לשחק, ביולי 2016 בני יהודה הודיעה על שחרורו.

נבחרת חוף השנהב
ב-26 במרץ 2008, דובאי ערך את הופעת הבכורה שלו במדי הנבחרת הלאומית במשחק נגד תוניסיה.

קישורים חיצוניים

הערות שוליים

כדורגלנים מחוף השנהב
קשרי כדורגל מחוף השנהב
כדורגלני יאנג בויז ברן
כדורגלני אודינזה
כדורגלני סושו
כדורגלני לוצרן
כדורגלני בני יהודה תל אביב
כדורגלנים זרים בישראל
כדורגלני נבחרת חוף השנהב
ספורטאים איווארים בשווייץ
ספורטאים איווארים באיטליה
ספורטאים איווארים בצרפת
ספורטאים איווארים בישראל
איווארים שנולדו ב-1988